Държавен вестник, бр. 23, 2022 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  23
Закона за публичните финанси с изключение 
на тези във функция „Образование“ могат да 
се разходват през 2022 г. за делегираните от 
държавата дейности във всички функции, в т.ч. 
за капиталови разходи, ако това не противо-
речи на условията, определени в нормативния 
акт, с който са одобрени.
(2) Наличните остатъци от средства по ал. 1 
към 31 декември 2022 г. се възстановяват в 
държавния бюджет в срок до 31 януари 2023 г. 
с изключение на средствата, предназначени за 
изплащане на обезщетения поради придобито 
право на пенсия при прекратяване на трудово 
или служебно правоотношение.
(3) Неусвоените към 31 декември 2021 г. 
средства по бюджетите на общините от транс-
фери по чл. 52, ал. 1, т. 1, буква „а“ от Закона 
за публичните финанси във функция „Образо-
вание“ могат да се разходват през следващите 
бюджетни години за същите цели, както и за 
капиталови разходи, ако това не противоречи 
на условията, определени в нормативния акт, 
с който са одобрени.
(4) Неусвоените към 31 декември 2021 г. 
средства по бюджетите на общините от 
трансфери по чл. 52, ал. 1, т. 1, буква „в“ от 
Закона за публичните финанси се разходват 
съгласно одобрените от общинските съвети 
разчети за финансиране на капиталовите 
разходи за 2022 г. при спазване на ограниче-
нията по чл. 44.
Чл. 44. Със средства от целевата субсидия 
за капиталови разходи по чл. 51 от Закона за 
държавния бюджет на Република България за 
2022 г. не могат да се финансират разходи за 
общинската администрация за придобиване на 
леки автомобили, включително за плащания 
по договори за лизинг от предходни години, 
за мобилни телефони и стопански инвентар.
Чл. 45. (1) По реда на чл. 55 от Закона за 
държавния бюджет на Република България 
за 2022 г. целевата субсидия за капиталови 
разходи по чл. 51 от Закона за държавния бю-
джет на Република България за 2022 г. може 
да бъде трансформирана в трансфер за други 
целеви разходи на общината за извършване 
на неотложни текущи ремонти на общински 
пътища, на улична мрежа и на сгради – пуб-
лична общинска собственост.
(2) Допустимите дейности, които могат 
да се финансират със средствата от целевия 
трансфер за текущ ремонт на общински пътища 
и на улична мрежа, са за неотложни текущи 
ремонти, чрез изкърпване на дупки, отстра-
няване на единични повреди и на единични 
разрушения на обектите, а за неотложни теку-
щи ремонти на сградите, публична общинска 
собственост – за дейности по поддържане на 
тяхната изправност, при които не се засяга 
конструкцията им, не се променя предназначе-
нието на помещенията и натоварванията в тях.
(3) Министърът на финансите определя реда, 
по който кметовете на общините могат да 
представят предложенията за трансформация 
и необходимите документи към тях.
(4) По искане на министъра на финансите 
Агенцията за държавна финансова инспекция 
извършва инспекции за спазване разпоредбите 
на относимата нормативна уредба. Минис-
търът на финансите предлага извършване на 
проверки от Министерството на регионалното 
развитие и благоустройството, в рамките на 
неговите правомощия. 
(5) Неправомерно усвоените средства се 
възстановяват по централния бюджет или се 
прихващат по реда на чл. 106 от Закона за 
публичните финанси.
Чл. 46. (1) Трансферът за зимно поддържа-
не и снегопочистване на общинските пътища 
по чл. 51 от Закона за държавния бюджет на 
Република България за 2022 г. се предоставя 
за подпомагане на общините за дейностите 
за зимно поддържане на общинските пътища, 
регламентирани с Наредба № РД-02-20-19 от 
2012 г. за поддържане и текущ ремонт на 
пътищата, издадена от министъра на регио-
налното развитие и благоустройството (обн., 
ДВ, бр. 91 от 2012 г.; попр., бр. 95 от 2012 г.).
(2) Неусвоените към 31 декември 2021 г. 
средства по бюджетите на общините от 
трансфери за зимно поддържане и снегопо-
чистване на общинските пътища, постъпили 
през 2018 г., 2019 г. и 2020 г., могат да се раз-
ходват за дейностите по зимно поддържане 
и снегопочистване на общинските пътища, 
регламентирани с наредбата по ал. 1, както и 
за придобиване на дълготрайни материални 
активи за снегопочистване на територията на 
общината по решения на общинските съвети и 
за материали за обезопасяване срещу хлъзгане.
Чл. 47. (1) Общините представят на Аген-
цията за социално подпомагане в края на 
всеки месец информация за таксите за соци-
ални услуги, събрани и внесени по реда на 
чл. 50 и 52 от Закона за социалните услуги.
(2) Информацията по ал. 1 включва и от-
четни данни на начислена основа.
Чл. 48. (1) До 20 на сто от ежемесечно 
превежданите от държавния бюджет средства 
за социални помощи могат да се разходват за 
предоставяне на социални помощи в натура.
(2) Министърът на труда и социалната 
политика определя конкретния размер, вида 
и начина на предоставяне на социалните 
помощи в натура.
Чл. 49. (1) Снабдяването на здравните и 
лечебните заведения с лекарствени продукти, 
медицински изделия, консумативи и инстру-
ментариум, медицинска техника и апаратура, 
предвидени в нормативен акт или произти-
чащи от приетите от Министерския съвет 
национални програми, планове и проекти, се 
осъществява от бюджета на Министерството 
на здравеопазването по реда на централизи-
раните доставки.